tomron87/hebrew-wikipedia-sentences-corpus huggingface dataset:
בנובמבר 2017 החלו שידורי הערוץ "טדי - קטעים פה", בהפקת החברה, בערוץ 15 ללקוחות "פרטנר TV", והחל מ-10 באפריל 2019 משודר הערוץ גם ב-HOT וב-NEXT TV באפיק 70 והחל מה-30 באפריל 2019 משודר גם באפיק 10.
תוכניות מבית היוצר של "טדי הפקות"
תוכניות בישול - "אהרוני מבשל לחברים" (2006).
טדאמיצ'י קוריבאישי (ביפנית: 栗林忠道; 7 ביולי 1891 – 23 במרץ 1945) היה לוטננט גנרל בצבא האימפריה היפנית, הידוע בשל פיקודו על הכוח היפני בקרב איוו ג'ימה.
הוא נשלח ללמוד בקנדה ולאחר מכן כיהן כשנתיים כסגן ליועץ לענייני צבא בוושינגטון.
בעקבות מסעותיו ברחבי ארצות הברית, נוכח ביכולתה התעשייתית הגבוהה, ולכן התנגד למלחמה נגדה.
קוריבאישי נשלח על ידי ראש הממשלה הידקי טוג'ו להגן על האי איוו ג'ימה עם כ-20,000 חיילים ללא תגבורת אווירית או ימית מפני התקפה של כ-110,000 חיילים אמריקאים.
בניגוד לרצון הפיקוד העליון היפני, הפקיר קוריבאישי את חופי האי כי ידע שלא ניתן יהיה להגן עליהם מול הפצצות אוויריות וימיות אמריקניות.
קוריבאישי אף החליט לבנות מערכת של מנהרות ומערות תת-קרקעיות על האי.
עד הקרב הושלמו כ-30 ק"מ ממנה אך התעלה הראשית, שאמורה הייתה לקשר בין הר סוריבאצ'י לבין המפקדה על צפון האי, לא נבנתה עד סופה.
בשל מערכת החפירות התנהל רוב הקרב במנהרות והיפנים הצליחו לגרום לאבדות קשות בצד האמריקני.
למרות זאת, הקרב הסתיים בניצחון אמריקני וקוריבאישי נהרג לקראת סוף הקרב.
קלינט איסטווד הפיק שני סרטים על קרב איוו ג'ימה.
אחד מהם, "מכתבים מאיוו ג'ימה", התמקד בצד היפני בקרב.
המילה "מכתבים" מתייחסת, בין היתר, למכתבים הרבים ששלח טדאמיצ'י קוריבאישי למשפחתו במהלך ההכנות לקרב והקרב עצמו.
את דמותו של קוריבאישי גילם בסרט קן ואטאנבה.
טדי שגיא (נולד ב-14 בנובמבר 1971) הוא איש עסקים ומיליארדר ישראלי, שבסיסו בדובאי, הפועל בתחומי ההיי-טק והנדל"ן.
שגיא הוא המייסד של ענקית תוכנות ההימורים והמשחקים המקוונים "פלייטק", שנמכרה תמורת כ-3.7 מיליארד דולר באוקטובר 2021 לחברה האוסטרלית Aristocrat Leisure.
פלייטק הייתה חברת הענק הראשונה של שגיא.
שגיא הוא גם המייסד של חברת הפינטק, "סייפצ'ארג'", שנמכרה באוגוסט 2019 תמורת כ-889 מיליון דולר לחברת Nuvei.
מלבד חברות הייטק, שעיקר פעילותן בתעשיית ההימורים והמשחקים, שגיא הוא המייסד והבעלים של קבוצת הנדל"ן הבריטית, "לאב-טק", המנהלת נכסים בהיקף של כ-3.5 מיליארד דולר וכן הוא בעל המניות היחיד בחברת אבטחת הסייבר הבריטית "קייפ טכנולוגיות".
לאחר שמחק אותה מהמסחר בבורסה הבריטית במאי 2023 בהשקעה של כחצי מיליארד דולר.
טדי שגיא הוא אחד מהאנשים העשירים בישראל, ואחד מהמיליארדרים הישראלים הבודדים בעולם, שהונו האישי מוערך על-פי המגזין האמריקאי, "פורבס", בכ-6.4 מיליארד דולר, נכון לשנת 2024. בשנת 2025 העריך פורבס את שוויו הנקי בכ-7.1 מיליארד דולר.
טדי שגיא נולד בשנת 1971, וגדל בתל אביב.
בנם היחיד של עמי, איש עסקים בעל סוכנות נסיעות לשעבר, ושל ליזיקה, שהייתה קוסמטיקאית.
הוא גדל בשכונת למד בתל אביב.
בצה"ל שירת כפקיד בתזמורת צה"ל.
אביו של טדי שגיא הורשע במרמה, ואחיו רונן שני ריצה מאסר עולם על רצח יועץ ההשקעות יעקב אלטרוביץ.
בשנת 1994, עם היכנסו לשוק ההון כמשקיע פרטי בניירות ערך וכעוסק בייעוץ ובביצוע השקעות בניירות ערך עבור אחרים, היה מעורב ב"פרשת הדיסקונטאים" בה נעצרו עשרות סוחרי ניירות ערך.
בעסקה שבה היה מעורב שגיא נקנו איגרות חוב בסך 20 מיליון שקל במכרז של בנק ישראל, וחמישה ימים לאחר מכן עלה ערכן ב-6%.
העסקה עוררה חשד בשל היקפה הענק, וחודשיים אחר כך נחשפה פרשת הדיסקונטאים במלוא היקפה.
שגיא הורשע בעסקת טיעון, לאחר שהודה בעבירות על חוק ניירות ערך, ונגזרו עליו תשעה חודשי מאסר בפועל, 15 חודשי מאסר על תנאי וקנס של 300 אלף ש"ח.
לאחר ששוחרר שגיא מן הכלא, החל לעסוק בהיי-טק ובנדל"ן, בין השאר ביחד עם עופר הירשזון, בנו של שר האוצר לשעבר, אברהם הירשזון.
בנוסף הקים חברה להפעלת שיחות ארוטיות בטלפון, ואחר כך נתבע על ידי שותפיו, על סך 5 מיליון דולר, בטענה שגנב רווחים מהעסק.
חברת ההייטק הראשונה אותה הנפיק בבורסה של לונדון הייתה פליייטק.
שגיא הזרים לחברה מספר מיליוני דולרים בודדים, ובאותם ימים פלייטק לא נתפסה כחברה בעלת פוטנציאל ענק.
חברת הערכות השווי "גיזה" טענה בתחילת שנת 2000 כי החברה שווה רק 19 מיליון דולר, אבל באביב של שנת 2006 הוכיח שגיא אחרת והנפיק בבורסה של לונדון את חברת "פלייטק" לפי שווי של 960 מיליון דולר.
בשיאה הייתה שווה פלייטק כמעט 4 מיליארד דולר, וכאשר שגיא מכר את יתרת מניותיו בה בשלהי 2018, החברה הייתה שווה כ-2 מיליארד דולר.
כאמור, שלוש שנים מאוחר יותר נמכרה תמורת שווי כמעט כפול.
עד היום, פלייטק נחשבת לחברת תוכנות והשירותים לאתרי הימורים מקוונים מהטובות והמובילות בעולם.
ב-2006, זמן מה לאחר הנפקת פלייטק, הגיש נגד שגיא איש העסקים קובי מימון תביעה בטענה כי שגיא השתלט על חברה שהקים, נישל אותו ממנה וגרף את המיליונים על חשבונו.
בסופו של דבר הגיעו השניים לפשרה ומימון משך את התביעה.
בשנת 2009 רכש שגיא אזרחות קפריסאית במסגרת תוכנית "ויזת זהב".
ב-23 בדצמבר 2010 פורסם כי שגיא רכש את ביתו של זקי רכיב בהרצליה תמורת כ-146 מיליון ש"ח.
הרכישה נחשבת אז לעסקת הנדל"ן היקרה בתולדות ישראל.
בנוסף, לשגיא 2 דירות במגדלי אקירוב אותן רכש מאהוד ברק תמורת 26.5 מיליון שקלים ועוד 7 דירות בבעלות המשפחה טרם הרכישה מאהוד ברק.
בנוסף, שגיא הוא הבעלים של מיני פנטהאוז הממוקם בקומה ה-37 של מגדל מנהטן שבפארק צמרת בתל אביב, אותו רכש בתמורה לסכום של 2.8 מיליון דולר.
ביולי 2011 רכש שגיא מטוס מנהלים מדגם 6000 Global, מתוצרת חברת בומברדיה איירוספייס.
עלות הרכישה נאמדה ב-45 מיליון דולר.
ב-3 באוקטובר 2021, פורסם באמצעי התקשורת שבעת שהותו של שגיא בקפריסין, הוא שרד ניסיון התנקשות על ידי המאפיה הרוסית.
דובר ראש ממשלת ישראל מתן סידי, טען "בשם גורמי הביטחון" שניסיון ההתנקשות, שלא כוון אל שגיא, תוכנן על ידי איראן, כדי לפגוע באנשי עסקים ישראלים.
בדיווח מקפריסין נטען כי רשויות המדינה "לא מאמינות" כי איראן עמדה מאחורי ניסיון ההתנקשות.
שגיא מחזיק באישור של ה-FCA (הרשות להתנהלות פיננסית בבריטניה) וכן ברישיון סליקה מהבנק המרכזי של קפריסין, מה שמאפשר לחברות שבאחזקתו להרחיב את פעילותן בתחום הפיננסים.
לאחר מכירת יתרת מניותיו בפלייטק, החל שגיא להתמקד יותר בעולמות הנדל"ן אך לא זנח את עולמות הייטק והמשיך להצמיח את יתר חברות ההייטק שבבעלותו.
טדי שגיא מחזיק בנכסי נדל"ן בלונדון באמצעות חברת LabTech, אשר מנהלת נכסים בשווי של כ-3.5 מיליארד דולר.
באמצעות החברה הוא מחזיק בבעלות מלאה של הקמדן מרקט בלונדון שהוא שוק פופולרי אייקוני במרכז לונדון, הנחשב לאחת מחמש האטרקציות הפופולריות של תיירים בלונדון.
ב-16 במרץ 2014 פורסם כי שגיא רכש מאנשי העסקים בבו (אליעזר) קובו וריצ'רד קרינג את שוק קמדן בסכום שנע בין 2.3 ל-2.6 מיליארד ש"ח והנפיק אותו בהנפקה הגדולה ביותר לשנת 2015 בבורסה בלונדון.
ביולי 2017 השלים שגיא את מחיקת החברה "מרקט טק" שהחזיקה את השוק וכן מספר מבנים ומתחמים סמוכים, ממסחר בבורסה המרכזית של לונדון, לפי שווי של 1.1 מיליארד דולר.
בסוף 2016 רכש שגיא את מתחם הולבורן לינקס, הכולל 34 מבנים גדולים בשטח של 43 אלף מ"ר המשתרעים על 16 דונם במרכז לונדון.
סכום הרכישה עמד על כ-300 מיליון ליש"ט.
מאז רכש שגיא עוד שני מבנים באזור הולבורן בסכום של כ-60 מיליון ליש"ט.
ביוני 2017 רכש שגיא את השליטה (44%) בחברת בראק אן וי, הפועלת בגרמניה ביזום פרויקטים לבניה ומכירת דירות וכן בתחום הנדל"ן המניב, ונסחרת בבורסה בתל אביב לפי כ-1.1 מיליארד ש"ח.
כתשעה חודשים לאחר הרכישה, בפברואר 2018 מכר טדי שגיא את השליטה בחברה בתמורה ל-1.4 מיליארד שקל ובפרמיה של 12.5% על מחיר המניה הנוכחי.
בחודש יולי 2017 נכנס שגיא לתחום חללי העבודה עם חברת LABS, אשר מפעילה מספר מתחמים בלונדון ומרכז ראשון בישראל בבניין עזריאלי בשרונה.
באביב 2022 מכר שגיא את פעילות LABS בישראל לקבוצת עזריאלי.
SafeCharge נחשבת לאחת החברות המובילות במתן פתרונות טכנולוגיים של תשלומים מקוונים וניהול סיכונים.
החברה מפעילה פלטפורמת תשלום עבור עסקים, עם קשרים ישירים לחברות אשראי מובילות, בהן Visa, MasterCard ומאפשרת למעלה מ-150 שיטות תשלום שונות.
ב-31 במרץ 2014 הנפיק שגיא את חברת הסליקה ב-Alternative Investment Market (שוק משנה של הבורסה לניירות ערך בלונדון המאפשר לחברות קטנות יותר להנפיק מניות עם מערכת רגולציה גמישה יותר).
בהנפקה זו גייסה SafeCharge 126 מיליון דולר אמריקני.
ב-22 במאי 2019 נמכרה חברת SafeCharge לחברת Nuvei הקנדית, תמורת 889 מיליון דולר.
הרווח של טדי שגיא מהחברה מאז הקמתה מגיע לכ-2.5 מיליארד שקלים, כולל דיבידנדים.
בסוף 2012 רכש שגיא את הסטרטאפ קרוסריידר תמורת 37 מיליון דולר.
החברה הונפקה בשנת 2014 בבורסת AIM בלונדון לפי שווי של 250 מיליון דולר.
בחודש יוני 2016, בעקבות מינויה של הנהלה חדשה לחברה, שונתה האסטרטגיה לסייבר סקיוריטי ומאז תחום פעילותה של החברה הוא בתחומי ההגנה על פרטיות דיגיטלית והגנה על נקודות קצה.
בחודש מרץ 2018 שונה שמה של החברה ל-Kape Technologies plc כדי לציין את השלמת השינוי האסטרטגי שעברה החברה.
בספטמבר 2021 החברה רכשה שליטה על חברת ExpressVPN.
במאי 2023 מחק שגיא את Kape מהמסחר בבורסה כשהוא משקיע מעל כחצי מיליארד דולר ברכישת מניות הציבור, וזאת, לדבריו, כדי לנהל את החברה לא תחת הלחץ של ציבור המשקיעים.
בשנת 2015 רכש שגיא את הסטרטאפ סטוקו מדיה תמורת 43 מיליון דולר.
הרכישה בוצעה על ידי חברת מרקט טק, וכעת החברה נמצאת בבעלות מלאה של שגיא.
סטוקו מדיה מפתחת טכנולוגיה לאתרי מסחר אלקטרוני.
בשנת 2015 רכש שגיא את הסטרטאפ הגרמני גליספה, תמורת 32 מיליון יורו.
גליספה מתמחה בשיווק דיגיטלי במובייל ובהפצת אפליקציות והיא משרתת למעלה ממיליארד משתמשים.
בנובמבר 2018 רכש שגיא את חברת הפרסום במובייל Mobfox מחברת Matomy Media, תמורת כ-7.5 מיליון דולר.
בשנת 2021 הקים שגיא את חברת Pay.com המתמחה בשירותי סליקה למסחר מקוון.
שגיא חי רוב זמנו בדובאי, את שאר זמנו הוא מחלק בין ישראל, לונדון וקפריסין.
בבעלותו אחוזות יוקרה רבות ברחבי העולם.
שגיא הוא בעל אזרחות ישראלית וקפריסאית.
שגיא ואביו, עמי שגיא, תרמו להקמת "מרכז שגיא לחקר האינטרנט" שבאוניברסיטת חיפה, הקרוי על שמם, וכן תרמו לבית הספר למדעי המחשב ומתמטיקה במכללה האקדמית נתניה, שאף הוא נושא את שמם.
ב-2005 נולדה בתו הבכורה, ממערכת יחסים עם לימור בהט, אמה של הדוגמנית קורל סימנוביץ'.
ב-2010 נישא לדוגמנית ומלכת היופי יעל נזרי, ולהם שישה ילדים.
באוגוסט 2024 פרסמו בני הזוג הודעה רשמית משותפת לפיה הם החליטו להיפרד.
בת זוגו הנוכחית היא הדוגמנית קים דאמר.
אדוארד רלף "טדי" סמוחה .
היה אתלט בריטי-יהודי ממוצא עיראקי, בעל מדליית ארד אולימפית (אמסטרדם 1928), התמחה בריצת 100 מטר.
עוטר על ידי אליזבת השנייה, מלכת הממלכה המאוחדת בעיטור מסדר האימפריה הבריטית בדרגת קצין.
סמוחה נולד בצ'ורלטון-קם-הארדי, פרבר של מנצ'סטר, לרוזה עדס (ילידת דמשק) וליוסף סמוחה,
בן למשפחה יהודית אמידה שהיגר מעיראק.
בשנים 1926–1929 הוא למד באוניברסיטת קיימברידג'.
את אימוניו העביר בריצה אחרי מכוניתו של אביו בפארק ריצ'מונד ומאמנו דרש ממנו לרוץ עם מונוקול על מנת שיפסיק לנדנד את ראשו.
בשנים 1927–1928 ייצג סמוחה את קיימברידג' בתחרות נגד אוניברסיטת אוקספורד.
באולימפיאדת אמסטרדם (1928) זכה סמוחה במדליית ארד בריצת שליחים 4x100 מטר בתוצאה של 41.8 שניות, אחרי ארצות הברית שקבעה שיא עולם חדש של 41.0 שניות וגרמניה (41.2 שניות).
בשנת 1930 הצטרף אל אביו על מנת לייבש ביצות ליד אלכסנדריה אשר במצרים במטרה לבנות פרבר חדש, סמוחה סיטי.
בשנות ה-40 שירת סמוחה בחיל האוויר המלכותי כמפקד כנף.
במספר מקורות הוא כונה בטעות בשם אליס סמוחה שזהו שמו של אחיו הבכור.
בשנת 1992 נפטר סמוחה בז'נבה, שבשווייץ.
בנו בראיין אצן למרחקים קצרים ייצג את בריטניה בתחרויות בינלאומיות בשנות ה-60 ונכדו ג'יימס אספיר אצן למרחקים בינוניים שהתחרה בשלהי שנות ה-70 ובתחילת שנות ה-80 בעל שתי מדליות זהב מהמכביה ה-11 ואחת מהמכביה ה-12.
בשנות ה-70 זכה סמוחה בעיטור מסדר האימפריה הבריטית (OBE), על ידי אליזבת השנייה, מלכת הממלכה המאוחדת.
טדי טאמגו הוא אתלט צרפתי.
הוא בעל התוצאה השישית בטיבה בכל הזמנים בקפיצה משולשת (18.04 מטר).
בשנת 2014 הורשע טאמגו באימרוץ והושעה לשנה.
טאמגו השיג את ניצחונו הראשון באליפות העולם באתלטיקה לנוער שנערכה בבידגושץ', פולין בשנת 2008 בקפיצה משולשת כשקפץ למרחק של 17.33 מטר.
שנה לאחר מכן, באליפות העולם באתלטיקה שנערכה בברלין, גרמניה הוא סיים במקום 11 בתוצאה של 16.79 מטר.
בשלב המוקדמות הוא קפץ למרחק של 17.11 מטר.
באליפות העולם באתלטיקה באולם שנערכה בדוחה, קטר במרץ 2010 זכה טאמגו במדליית זהב בשיא עולם חדש של 17.90 מטר.
הוא זכה בתחרות ליגת היהלום בניו יורק ובמדליית ארד באליפות אירופה שנערכה בברצלונה, ספרד אותה שנה בתוצאה של 17.45 מטר.
באליפות אירופה באתלטיקה באולם שנערכה בפריז במרץ 2011 זכה טאמגו במדליית זהב בקפיצה משולשת בשיא עולם חדש של 17.92 מטר.
באליפות העולם שנערכה במוסקבה 2013 זכה טאמגו במדליית זהב בתוצאה של 18.04 מטר, לפני פדרו פאבלו פיצ'רדו מקובה (17.68 מטר) וויל קליי מארצות הברית (17.52 מטר).
ביולי 2014 הודיעה התאחדות האתלטיקה הבינלאומית כי טאמגו נמצא חיובי לאמרוץ ולכן הוא הושעה לשנה, מ-18 במרץ 2014 ועד ל-17 במרץ 2015.
תֵוּוֹדוֹרוֹס (טדי) אַקְלילוּ (באמהרית: ቴዎድሮስ (ቴዲ) አክሊሉ; 1977–2005) היה זמר ומוזיקאי אתיופי ישראלי.
אקלילו שר שירים אמהריים בסגנונות אתיופים מסורתיים או בשילוב של אלו עם מוזיקת פופ עירונית.
אקלילו נולד באזור באגמדיר שבצפון אתיופיה, שם נכנס לתחום המוזיקה בגיל צעיר מאוד.
כשהיה נער עבר לגור באדיס אבבה, שם התמחה בסוגים השונים של המוזיקה האתיופית, והחל להופיע במועדונים ובבתי מלון.
בסוף שנות התשעים היגר לישראל בעקבות אביו, הזמר אַקְלילוּ סְיוּם (አክሊሉ ሥዩም).
אקלילו היה פופולרי בקרב קהילת יהודי אתיופיה וקהלים נוספים בשל יכולותיו הקוליות, הקצביות והרגשיות.
בין היצירות שביצע ניתן למצוא את ביצועיו לשירים של הזמר אפרם תמרו ולשיר הסודאני "תשעתשר שנה" (הידוע בקרב האתיופים בשם "סברתה").
אקלילו הושפע מאביו ומהזמר אפרם תמירו, אך סגנון שירתו היה מקורי וייחודי.
הוא הופיע בעיקר עם הקלידן היילו סבהט.
במקרים אחרים הופיע עם אביו אקלילו סיום, עם נגן הסקסופון אבטה בריהון, עם הזמר זמנה מלסה או עם הקלידן יוסי מרשה.
בין המוזיקאים האחרים שלצידם הופיע נמצא גם ידידו נדב הבר.
בקרב הקהילה האתיופית אקלילו נחשב לכישרון גדול, אולם בשל מחלת הסרטן בה לקה, פסק מלהופיע באירועים.
הוא הותיר מספר הקלטות של מוזיקה לחתונות אשר ממשיכות להיות מושמעות.
, מספר ידידו נדב הבר.
אקלילו נפטר ממחלת הסרטן בגיל 28.
טדאנובו אסאנו (ביפנית: 佐藤 忠信; נולד ב-27 בנובמבר 1973) הוא שחקן קולנוע יפני.
התפרסם בזכות הופעותיו בסרטים "איצ'י דה קילר", "מונגול" ו"זאטואיצ'י", את הופעת הבכורה שלו בארצות הברית עשה בשובר הקופות "ת'ור".
אסאנו נולד בעיר הנמל יוקוהמה לסוכן שחקנים ולאם ממוצא נאוואחו.
התפרסם לראשונה בקולנוע היפני בסרטים "מאבורושי", "עור כריש ואשת האפרסק" בתור איש
היאקוזה קורו ו"טאבו" בתור הויוזו טאשירו שמתקבל לאקדמיית הסמוראי-שוטרים "שינסגומי".
ב-2001 התפרסם אסאנו בזכות הופעתו בתור קאקהירה בוס המאפיה האכזרי בסרט הפשע האלים " איצ'י דה קילר".
ב-2003 זכה אסאנו בפרס השחקן הטוב ביותר של פסטיבל ונציה על הופעתו בתפקיד הספרן הבודד קנג'י בדרמה "חיים אחרונים ביקום".
אסאנו התפרסם בנוסף בדרמת הסמוראים של טקאשי קיטאנו " זאטואיצ'י" בדמות סמוראי הרונין האטורי גנוסוקה הנלחם בזטואיצ'י ובדרמה הספרותית "קפה לומייר".
ב-2004 שיחק בעלילה הראשונה בדרמה הקומית "לשרוד סטייל 5+" בתור הבעל שרוצח את אשתו.
ב-2007 הופיע בדרמת המלחמה התקופתית "מונגול" וגילם את הכובש המונגולי ג'ינגיס חאן.
ב-2011 פרץ אסאנו לקולנוע הבינלאומי בסרט גיבורי העל שובר הקופות של קנת בראנה "תור" בו לוהק לתפקיד הלוחם הוגאן.
ובשנת 2012 שיחק בסרט המדע בדיוני "באטלשיפ" בבימויו של פיטר ברג, בהשתתפות ריהאנה וליאם ניסן.
בשנת 2016 שיחק בסרטו של מרטין סקורסזה "שתיקה", דרמה היסטורית שמתרחשת במאה ה-17 ביפן, לצד אנדרו גארפילד וליאם ניסן.
בשנת 2022 הצטלם לסדרת הדרמה ההיסטורית "שוגון" המבוססת על רומן באותו שם מאת ג'יימס קלאוול; הסדרה עלתה לשידור ברשת FX ב-27 בפברואר 2024.
לאסאנו בן ובת מגרושתו, השחקנית והמוזיקאית צ'ארה אותה הכיר על סט הסרט "פיקניק".
פרסשנהקטגוריהעבורתוצאהמקורפרס גלובוס הזהב2025שחקן המשנה הטוב ביותר בסדרה, מיני-סדרה, סדרת אנתולוגיה או סרט טלוויזיהשוגון פרס סטלייט2025השחקן הטוב ביותר בתפקיד משנה בסדרה, מיני סדרה וסדרה מוגבלת, או סרט קולנוע לטלוויזיה
טדורנה (שם מדעי: Tadorna) הוא סוג של עופות מים ממשפחת הברווזיים.
בסוג זה ישנם 7 מינים.
מיני הטדורנה ניכרים בגודלם הגדול יחסית בהשוואה לשאר הברווזים.
מוטת כנפיהם עשויה להגיע לכ-140 ס"מ, אורכם מגיע עד כ-70 ס"מ, ומשקלם עד כ-1.3 ק"ג.
צבעיהם העיקריים הם לבן, שחור וחום.
ברוב המינים יש הבדלים קלים בין צבעי הזכר לצבעי הנקבה אך בכל המינים ניכר בשעת תעופה אותו דפוס של שלושת הצבעים: לבן, שחור וחום.
לזכרים בסוג זה יש מין יבלת גדולה על המקור.
טדורנה דרום אפריקאית (Tadorna cana).
טדורנה ירוקת-ראש (Tadorna tadorna) - מצויה בישראל.
טדי סחולטן (בהולנדית: Dorothea Margaretha (Teddy) Scholten-van Zwieteren; 11 במאי 1926, האג – 8 באפריל 2010, האג) הייתה זמרת הולנדית, שזכתה באירוויזיון הרביעי עם השיר "קצת" שנכתב על ידי וילי ון המרט ודיק סשאליס.
לאחר האירוויזיון סוחלטן הוצאה 5 אלבומים עם בעלה הנק.
בין השנים 1950–1966 הייתה סחולטן מגישת טלוויזיה בערוץ NTS ההולנדי.
סחולטן נפטרה בביתה שבהאג באפריל 2010, בגיל 83.
טדאוש שלוסרסקי (בפולנית: Tadeusz Ślusarski; 19 במאי 1950 – 17 באוגוסט 1998), היה אתלט פולני.
היה אלוף אולימפי בקפיצה במוט.
בתחרות הבינלאומית הראשונה שלו, באליפות אירופה לנוער באתלטיקה שנערכה בלייפציג, מזרח גרמניה בשנת 1968 הוא סיים במקום שישי בקפיצה במוט בתוצאה של 4.20 מטר.
בתחרות שנערכה בבידגושץ' ב-6 באוגוסט 1972 קבע שלוסרסקי בקפיצה במוט שיא פולין חדש של 5.29 מטר.
12 ימים לאחר מכן, בתחרות שנערכה בוורשה ב-18 באוגוסט הוא שיפר את השיא הפולני שוב והעמיד אותו על 5.30 מטר.
שבועיים לאחר מכן, באולימפיאדת מינכן (1972) הוא סיים במקום 12 לאחר שלא הצליח לעבור את הגובה התחלתי שלו (5.00 מטר) בשלב הגמר.
בשלב המוקדמות הוא עבר גובה של 5.00 מטר.
באליפות אירופה באתלטיקה באולם שנערכה בגטבורג, שוודיה במרץ 1974 זכה שלוסרסקי במדליית זהב בקפיצה במוט בתוצאה של 5.35 מטר, לפני אנטי קליומאקי מפינלנד (5.30 מטר).
בתחרות שנערכה ב-20 ביוני אותה שנה הוא שיפר את שיא פולין בקפיצה במוט והעמידו על 5.42 מטר.
באליפות אירופה באתלטיקה שנערכה ברומא, איטליה בספטמבר אותה שנה הוא סיים במקום שביעי בתוצאה של 5.20 מטר.
בתחרות באולם שנערכה בוורשה ב-8 בפברואר 1976 קבע שלוסרסקי בקפיצה במוט שיא עולם באולם חדש של 5.56 מטר.
בתחרות שנערכה ב-29 במאי אותה שנה הוא קבע שיא אירופה חדש של 5.62 מטר.
באולימפיאדת מונטריאול (1976) זכה שלוסרסקי במדליית זהב בקפיצה במוט בשיא אולימפי חדש של 5.50 מטר, לפני אנטי קליומאקי ושיאן העולם דייוויד רוברטס מארצות הברית שעברו אף הם גובה של 5.50 מטר.
באוניברסיאדה שנערכה בסופיה, בולגריה בשנת 1977 זכה שלוסרסקי במדליית כסף בקפיצה במוט בתוצאה של 5.50 מטר אחרי בן ארצו ולדיסלב קוזקייביץ' שקבע 5.55 מטר ולפני ולדימיר טרופימיינקו מברית המועצות (5.50 מטר).
באליפות אירופה באתלטיקה באולם שנערכה במילאנו, איטליה במרץ 1978 זכה שלוסרסקי במדליית זהב בקפיצה במוט בתוצאה של 5.45 מטר, לפני ולדימיר טרופימיינקו (5.40 מטר).
באליפות אירופה באתלטיקה שנערכה בפראג, צ'כוסלובקיה בספטמבר אותה שנה הוא לא הצליח לקבוע תוצאה כלשהי.
באולימפיאדת מוסקבה (1980) זכה שלוסרסקי במדליית כסף בקפיצה במוט בתוצאה של 5.65 מטר, בצוותא עם קונסטנטין וולקוב מברית המועצות, אחרי בן ארצו ולדיסלב קוזקייביץ' שקבע שיא עולם חדש של 5.78 מטר.
באליפות אירופה באתלטיקה שנערכה באתונה, יוון בשנת 1982 סיים שלוסרסקי במקום 12 בקפיצה במוט בתוצאה של 5.35 מטר.
באליפות אירופה באתלטיקה באולם שנערכה בבודפשט, הונגריה במרץ 1983 סיים שלוסרסקי במקום חמישי בקפיצה במוט בתוצאה של 5.50 מטר.
באליפות העולם באתלטיקה הראשונה, שנערכה בהלסינקי, פינלנד באוגוסט אותה שנה, הוא סיים במקום רביעי בקפיצה במוט בתוצאה של 5.55 מטר.
שבועיים לאחר מכן, בתחרות שנערכה בבריסל, בלגיה הוא קבע את שיאו האישי בקפיצה במוט - 5.70 מטר.
שלוסרסקי פרש מספורט תחרותי בשנת 1988. לאחר מכן, עבד כמאמן ראשי בעיר מגוריו אוטבוצק.
ב-17 באוגוסט 1998, נהרג שלוסרסקי בתאונת דרכים על כביש - E65 (רשת הכבישים האירופית), בצפון פולין, ביחד עם ולדיסלב קומר אף הוא אלוף אולימפי, בהדיפת כדור ברזל (מינכן 1972).
בסך הכל זכה שלוסרסקי 5 פעמים באליפות פולין בקפיצה במוט ו-5 פעמים במקום שני.
טדורנה ירוקת-ראש (שם מדעי: Tadorna tadorna) היא ברווז גדול השייך למשפחת הברווזיים.
תפוצתה הנרחבת פזורה ביבשת אירופה, אסיה וחלקים מצומצמים בצפון יבשת אפריקה.
טדורנה ירוקת-ראש היא ברווז אשר מקורו באירואסיה הממוזגת.
רוב האוכלוסיות של מין זה נוהגות להגר לאזורים סובטרופיים בחורף, אך מין זה הוא גם כמעט תושב קבוע באירופה המערבית, מלבד הגירות לאזורים מועדפים, כגון ים ואדן שבחוף הצפון-גרמני.
המין נפוץ גם סביב קו החוף של בריטניה, שבו הוא פוקד ביצות מלח ושפכי נהרות, בתי הגידול שלו.
תצפיות של טדורנה זו נחשבות לנדירות בצפון אמריקה והן מדווחות כמבקרות לעיתים רחוקות בארצות הברית וקנדה.
בישראל, טדורנה ירוקת-ראש נחשבת לברווז חולף וגם כברווז חורף מצוי.
טדורנה ירוקת-ראש היא ברווז גדול למדי.
אורך גופה מגיע לכ-65 ס"מ.
אורך מוטת כנפיה הוא כ-127 ס"מ.
משקל פריט בוגר מגיע ל-1.2 ק"ג.
צבעי גופה השולטים של הטדורנה הם לבן, שחור וחום.
הרגליים אדמדמות ובעלות קרומי שחייה המחברים את אצבעות רגליה.
צווארה ארוך; חציו העליון שחור וחציו התחתון לבן.
אצל זכר טדורנה ירוקת-ראש קיימת בליטה אדומה בולטת למדי בין המקור לבין אזור המצח.
אצל הנקבה בליטה זו בולטת פחות.
השיחה בין הפריטים מתבצעת על ידי צפירה בקול רם.
להקות נודדות של טדורנה ירוקת-ראש יכולות להיות גדולות מאוד (כ-100 אלף בים ואדן), שכן רוב הזוגות עוזבים את הצעירים המתפתחים בקנים שלהם, כאשר עליהם שומרים מבוגר או שניים.
מין זה נקשר בעיקר לאגמים ונהרות במדינה פתוחה.
בחורף הוא נפוץ על שפכי נהרות ומישורי בוץ.
כאשר טורף מאיים על הצעירים, הצעיר צולל מתחת לפני המים כדי להימנע מהטורף בזמן שהמבוגרים עפים מעל לטורף כדי לשמש כפיתיון.
הרבייה של הפריטים מתבצעת במחילות ארנב, בולי עץ, ערמות חציר וכדומה.
תזונת טדורנה ירוקת-ראש מבוססת בעיקר על חרקים וחסרי חוליות.
נטליה נעמי "טדי" סינקלייר היא זמרת בריטית הידועה גם בשם הבמה שלה לשעבר, נטליה קילס (Natalia Kills) ו-Verbalicious.
קילס נולדה בברדפורד שבאנגליה, שם למדה בבית הספר "Bradford Girls' Grammar School", ולאחר מכן עברה לאקדמיה למוזיקה ולאמנויות הדרמה של לונדון, אותה עזבה כדי להתרכז בקריירה המוזיקלית שלה.
מיד לאחר מכן החלה קילס ליצור מוזיקת היפ הופ, ובשנת 2003 הוחתמה בחברת התקליטים Adventures in Music.
בסוף שנת 2008 החתים הזמר will.i.am את קילס בחברת התקליטים שלו "ויל.איי.אם מיוזיק גרופ".
בשנת 2011 יצא לאור אלבום הבכורה של קילס, "Perfectionist".
בספטמבר 2013, כשנתיים לאחר מכן, הוציאה קילס את אלבום האולפן השני שלה, "Trouble".
קילס נולדה בברדפורד שבאנגליה לאב בריטי אפרו-אמריקני ולאם מאורוגוואי.
במהלך ילדותה עזבה משפחתה של קילס את ברדפורד ועברה מספר מדינות, ביניהן ג'מייקה וספרד.
בשנת 1999 נעצר אביה של קילס ונכלא מסיבות לא ידועות, ובעקבות זאת עברה משפחתה ללונדון, שם למדה קילס באקדמיה למוזיקה ולאמנויות הדרמה של לונדון.
בגיל 14 עזבה קילס את ביתה.
בשנת 2013 אמרה קילס בראיון: "כשעזבתי את הבית בגיל 14 החלטתי שאני יכולה להיות מי שאני רוצה להיות, ואני לא רוצה להיות שחקנית יותר".
קילס ציינה כי במהלך גיל ההתבגרות היא הציתה את הבית של בן זוגה בזמן ששניהם היו בתוכו, ובעקבות אירוע זה כתבה קילס את השיר "Trouble" מאלבומה השני, הנושא את אותו השם.
קילס החלה את קריירת המשחק שלה בשנת 1995, בעודה בת 9, בתוכנית הטלוויזיה "New Voices".
בהמשך השתתפה קילס בקומדיית המצבים "All About Me" ובדרמה "The Archers".
בגיל 14 החלה קילס לכתוב שירים.
חלק מהשירים שכתבה הופיעו בסרטים ובתוכניות טלוויזיה, ביניהם "Bring It On 4", "Sleepover", "אני והמזל שלי" ו"הפמליה".
בשנת 2005 הוחתמה קילס בחברת התקליטים הבריטית "Adventures in Music", דרכה הוציאה את סינגל הבכורה שלה "Don't Play Nice" תחת שם הבמה Verbalicious.
בשנת 2007, תוך כדי כתיבת שירים לסרטים, פרסמה קילס בעמוד המייספייס שלה דמו בשם "Womannequin" אותו היא כתבה והפיקה.
השיר צבר מעל ל-2 מיליון השמעות באתר והוביל את קילס לפסגת מצעד האומנים הלא-מוחתמים.
בהמשך נסעה קילס ללוס אנג'לס, שם נפגשה עם מפיקים, ביניהם אייקון וג'סטין טימברלייק.
באותה תקופה DJ ששמע את הדמו שפרסמה קילס וידע שאינה מוחתמת תחת חברת תקליטים הפגיש את קילס עם המוזיקאי will.i.am, שבינואר 2009 החתים אותה בחברת התקליטים שלו "will.i.am Music Group".
באותה תקופה השתתפה קילס בשיר "They Talk Shit About Me" של המוזיקאי הצרפתי M.
אלבום הבכורה של קילס, "Perfectionist", יצא לאור ב-15 במרץ 2011, והיה לאלבום הראשון שהוציאה קילס תחת שם הבמה נטליה קילס.
לפי קילס, כולם פרפקציוניסטים, וזהו הקונספט של האלבום.
בשנת 2011 השתתפה קילס בסיבוב ההופעות של הזמרת קשה, "Get Sleazy Tour" ובמספר הופעות באירופה ובברזיל כחלק מסיבוב ההופעות של הזמרת קייטי פרי, "California Dreams Tour".
בשנת 2011 השתתפה קילס בשיר "Champagne Showers" של הצמד LMFAO ובשיר של טאטנה.
קילס גם השתתפה בשיר של ג'וניור קאלדרה שיצא לאור במרץ 2012, בו גם השתתפה הלהקה פאר איסט מובמנט.
ב-14 בספטמבר 2012 פרסמה קילס קליפ לשיר "Controversy", שהיה לצעד הראשון שלה לקידום אלבומה הבא, Trouble, שיצא לאור ב-3 בספטמבר 2013 דרך חברות התקליטים Cherrytree ,will.i.am ואינטרסקופ רקורדס.
האלבום, שהוקלט בלוס אנג'לס וניו יורק, מתרכז בחוויות מהילדות הבעייתית של קילס.
הסינגל הראשון מהאלבום, "Problem", יצא לאור ב-12 במרץ 2013. הקליפ לשיר פורסם מאוחר יותר, בחודש יוני באותה השנה, ומגלם את שנותיה הראשונות של קילס בהוליווד.
השיר "Saturday Night" יצא לאור כסינגל השני מהאלבום ב-28 ביוני 2013 יחד עם קליפ המציג את מערכת היחסים של קילס עם הוריה.
הסינגל השלישי והאחרון מהאלבום, "Trouble", יצא לאור ב-8 באפריל 2014.
במאי 2014 במהלך ריאיון למגזין הניו זילנדי "Black" ציינה קילס: "כבר התחלנו להקליט כמה שירים...
זה הרבה יותר אגרסיבי ועוקצני בקשר לאהבה אמיתית ומה המשמעות של כאב.
אני רוצה ליצור אלבום העוסק בכל הדברים הנוראים שאנחנו עושים כשמשעמם לנו".
בסיום הראיון נשאלה קילס "מה את קוראת?" וענתה: "את המילים שכתבתי יחד עם מדונה לאלבומה החדש".
בשנת 2015 השתתפה קילס כשופטת בתוכנית הטלוויזיה "אקס פקטור ניו זילנד" בערוץ TV3 יחד עם בעלה וילי מון, אך השניים פוטרו לאחר שעלבו במתמודד ג'ו אירווין והשפילו אותו.
בשנת 2016, כשנה לאחר השערורייה באקס פקטור ניו זילנד, שינתה קילס את שמה לטדי סינקלייר והקימה יחד עם בעלה את להקת Cruel Youth בה סינקלייר לוקחת חלק.
הלהקה הוציאה באותה שנה את אלבומה הראשון 30mg+ ובשנת 2022 הוציאה את הסינגל "Mr.
Badman" ששימש כפסקול לסרט האימה ההזמנה.
2005: Womannequin (תחת השם נטליה קפוצ'יני)
טדי פרויס (6 באוקטובר 1931 – 26 בנובמבר 2001) היה סופר, מתרגם ועיתונאי ישראלי.
פרויס עלה לישראל עם הוריו מברסלאו, גרמניה (כיום חלק מפולין), והיה מבוגרי המחזור הראשון של תיכון עירוני א' לאמנויות בתל אביב.
לא גויס לשירות בצה"ל בשל בעיות גב, דבר שהטריד את מנוחתו.
במקום זאת השתתף בחקר מלחמת הקוממיות בענף היסטוריה בצה"ל.
למד באוניברסיטה העברית ונמנה עם קבוצת אינטלקטואלים וסופרים, "החבורה הירושלמית", שנהגה לנהל דיונים מלאי להט ב"קפה ניצן", וכללה בין היתר את דן הורוביץ (דינדוש), חיים גורי, חגי אשד, יצחק טאוב ומרדכי נסיהו.
שימש ככתב ספורט של העיתון "על המשמר".
בהמשך עבד תקופת קצרה במשרד האוצר אך לא מצא את מקומו, וב-1962 הצטרף לעיתון ההסתדרות "דבר" ככתב כלכלי.
כניו ג'ורנליסט כתיבתו הייתה חופשית, וסגנונו היה רבגוני, אנציקלופדי ולעיתים בוטה.
ותיקי העיתון דבר סיפרו כי היה מתגנב לדפוס כדי לתקן את כתבותיו כאשר העורך יהודה גוטהלף שינה אותן.
כתב במיוחד על המדינות יוגוסלביה ושוודיה, בהן גם ביקר פעמים רבות.
התריע מפני האופטימיות שאחזה בישראל לאחר מלחמת ששת הימים.
את בניין האוניברסיטה בהר הצופים, שנבנה בתקופה זו, הגדיר: "בנייה מונומנטלית הדומה לזו של משטרים טוטליטריים, כמו אלה שרואים בבואנוס איירס של פרון ובערי איטליה של מוסוליני".
בנוסף, במאמר ב"דבר" ב-1970, קרא למשא ומתן ישיר עם הפלסטינים בניגוד לעמדת ראש הממשלה גולדה מאיר שהכריזה במפורש ש"אין דבר כזה, עם פלסטיני".
דעיכת "דבר", שכאבה לו מאוד, הביאה אותו לכתוב בירחון "מוניטין".
בשנת 1984 פרסם את ספרו "בגין בשלטון" המסכם את שנות שלטונו של מנחם בגין, ולא חסך בו את שבט לשונו מבגין.
במחצית השנייה של שנות ה-80 כתב גם בשבועון "כותרת ראשית" ואחר כך היה בעל טור בעיתון "חדשות".
בסוף חייו תרגם מגרמנית את "המיניאטורה שנעלמה".
טדי פייר-מארי רינר הוא ג'ודוקא צרפתי המתחרה בקטגוריית המשקל של 100 ק"ג ומעלה.
רינר הוא שלוש פעמים האלוף האולימפי (בלונדון 2012, בריו דה ז'ניירו 2016, ובפריז 2024), זכה פעמיים במדליית זהב קבוצתית (טוקיו 2020, פריז 2024) וזכה 11 פעמים באליפות העולם, יותר מכל ג'ודוקא אחר בהיסטוריה ו-5 פעמים באליפות אירופה.
הישגיו האישיים והקבוצתיים קיבעו את מעמדו כאחד הג'ודוקאים הטובים בכל הזמנים.
בטקס הפתיחה של אולימפיאדת פריז 2024 זכה לכבוד להדליק את הלפיד האולימפי ביחד עם האתלטית מארי-ז'וזה פרק.
רינר נולד בלז אבים שבגוואדלופ בעת שמשפחתו שהתה שם בחופשה, וגדל בפריז.
בילדותו עסק בענפי ספורט שונים, בהם טניס, כדורגל וכדורסל, אך העדיף להתמקד בג'ודו.
באליפות אירופה לנוער שנערכה בזאגרב ב-2005 זכה במדליית הארד, כשהוא בן 16 בלבד.
שנה לאחר מכן, בטאלין, זכה באליפות היבשת לנוער, וכן זכה באליפות העולם לנוער שנערכה בסנטו דומינגו.
בשנת 2007 התחרה לראשונה באליפות אירופה לבוגרים, שנערכה באותה שנה בבלגרד, וזכה במדליית הזהב, יום לאחר יום הולדתו ה-18. בהופעת הבכורה שלו באליפות העולם בריו דה ז'ניירו הוכתר גם כן כאלוף העולם, והיה לג'ודוקא הצעיר בהיסטוריה שרושם הישג כזה בקטגוריית המשקל של 100 ק"ג ומעלה.
באולימפיאדת בייג'ינג (2008) זכה במדליית הארד, לאחר שהפסיד בחצי הגמר לאוזבקי עבדולו טנגרייב.
בהמשך השנה, לא התקשה לשמור על תוארו כאלוף העולם לנוער, בתחרות שנערכה בבנגקוק.
באותה שנה זכה גם באליפות העולם במשקל פתוח, בטורניר נפרד שנערך בלוולואה-פרה שבצרפת.
ב-2009 זכה במדליית הזהב במשחקי הים התיכון שנערכו בפסקרה ולאחר מכן שמר על תוארו כאלוף העולם, באליפות העולם ברוטרדם.
בשנת 2010 זכה בפעם השלישית ברציפות באליפות העולם, שנערכה בטוקיו.
בנוסף, התחרה גם בקטגוריית המשקל הפתוח, בה זכה במדליית הכסף, לאחר שהפסיד בקרב הגמר ליפני דאיקי קמיקאווה בהחלטת שופטים.
לאחר הקרב, סירב רינר לקוד קידה וללחוץ את ידו של קמיקאווה, וטען כי השופטים "שדדו אותו".
ההפסד לקמיקאווה הוא ההפסד השני בסך הכל של רינר בטורנירים הבינלאומיים הגדולים, אחרי ההפסד בחצי הגמר בבייג'ינג, ומאז אותו הקרב, שנערך ב-13 בספטמבר 2010, הוא השיג רצף של 154 ניצחונות.
ב-9 בפברואר 2020, רינר נוצח על ידי קוקורו קגוארה, בסיבוב השלישי של טורניר גראנד סלאם פריס.
בשנת 2011 זכה באליפות אירופה באיסטנבול, וכן זכה במדליית כסף עם נבחרת צרפת בתחרות הקבוצתית.
ובאליפות העולם שנערכה באותה שנה בפריז היה לג'ודוקא הראשון בהיסטוריה שזוכה במדליית זהב חמישית באליפות העולם.
באותה אליפות זכה גם במדליית זהב עם נבחרת צרפת בתחרות הקבוצתית.
באולימפיאדת לונדון 2012 זכה רינר בתואר היחיד שעדיין לא היה לו - אלוף אולימפי.
ב-2013 שב וזכה באליפות אירופה, באליפות היבשת בבודפשט, ולאחר מכן זכה בפעם השישית ברציפות באליפות העולם, בריו דה ז'ניירו.
באליפות אירופה שנערכה במונפלייה ב-2014 שמר רינר על תוארו, וגם זכה במדליית ארד עם נבחרת צרפת.
באליפות העולם בצ'ליאבינסק זכה בתואר העולמי בפעם השביעית ברציפות, וזכייתו השמינית הייתה באליפות העולם באסטנה ב-2015.
באולימפיאדת ריו 2016 זכה רינר במדליית זהב אולימפית שנייה לאחר שניצח את אורי ששון הישראלי בחצי הגמר ואת היסאיושי הראסווה היפני בגמר.
באליפות העולם 2017 שנערכה בבודפשט, ניצח רינר את גוראם טושישוילי הגיאורגי בשלב חצי הגמר, את דויד מורה הברזילאי בגמר וזכה בזהב.
ב-11 בנובמבר 2017, השתתף רינר באליפות העולם למשקל פתוח וזכה שוב במדליית הזהב לאחר שניצח בגמר את תומא ניקיפורוב הבלגי, זכייה זו הייתה העשירית של רינר בתואר אלוף העולם, יותר מכל ג'ודוקא אחר בהיסטוריה.
בריאיון לאתר ynet ב-21 בנובמבר 2017, נשאל אם הוא מפחד מהפסד שיקטע את רצף הניצחונות שלו (אז 144) ואמר "אני לא יודע מתי זה יגיע, אבל ברור שגם אני יכול להפסיד.
מכיוון שהרעיון לא מוצא חן בעיניי, אני חוזר ואומר לעצמי שאין מצב שלא אנצח בכל קרב".
בשנת 2019 הוא זכה בגראנד פרי מונטריאול וגראנד סלאם ברזיליה.
בפברואר 2020, לאחר יותר מתשע שנים ו-154 ניצחונות רצופים, רינר הפסיד בסיבוב השלישי של גראנד סלאם פריז ליריבו היפני קוקורו קגאורה.
40 שניות בתוך זמן ניקוד הזהב, לאחר שרינר ניסה לבצע התקפה, היפני בתרגיל נגד בשם אוצ'י-מטה-סוקאשי הצליח להטיל את רינר על גבו וניצח בווזארי.
באולימפיאדת פריז, הוא דורג מספר 7 בעולם.
ברבע הגמר נרשמה תקרית לאחר שגבר רינר באיפון על הגיאורגי גוראם טושישווילי, שכעס על החגיגה של רינר ודחף אותו בשתי רגליו ואז רכן מעליו בצורה מאיימת - מה שהביא להדחתו של טושישווילי מהתחרות.
בחצי הגמר ניצח רינר עם איפון את טימור רחימוב מטג'יקיסטן, שמדורג 3 בעולם ועלה לגמר מול מינג'ונג קים הדרום קוריאני, המדורג ראשון בעולם.
בגמר הוא ניצח את מינג'ונג באיפון, 16 שניות לפני שהקרב נכנס לניקוד זהב.
בכך זכה במדליית זהב אולימפית, מדליה אולימפית אישית חמישית ברציפות עבור רינר.
בשנת 2008 הוענק לרינר עיטור מסדר ההצטיינות הלאומי.
בשנת 2012 נבחר רינר לספורטאי השנה של צרפת על ידי עיתון הספורט הצרפתי ל'אקיפ.
בשנת 2013 הוענק לרינר עיטור לגיון הכבוד.
טדורנה עדנית (שם מדעי: Tadorna variegata) הוא עוף מים ממשפחת הברווזיים ומהסוג טדורנה והוא אנדמי לניו זילנד .
מקור שמו הוא בשפה המאורית, במילה "pūtangitangi", שפירושה "ברווז גן עדן".
מיני הטדורנה הם ברווזים גדולים המזכירים אווזים בצורתם.
שני המינים בעלי גוף בגודל דומה.
הזכרים בעלי נוצות שחורות בגופם וכן על הצוואר והראש.
המקור שחור והכנפיים בעלות קצוות ירוקים, אדמדמים ולבנים.
לנקבות כנפיים בצבע דומה אך גוף אדמדם עם ראש וצוואר לבנים.
למרות מראם האווזי, הם בעלי מקור דמוי ברווז.
ברווזים אלה חיים רק בניו זילנד וחיים בשדות ואדמות מרעה ניזונים מעשב וצמחייה וכן מזרעים וחרקים.
הם חיים יחדיו בזוגות, לעיתים עד סוף חייהם.
עונת הרבייה נמשכת מאוגוסט עד דצמבר ובמהלכה הם בונים קנים על הקרקע, בתוך עשב גבוה, בין עצים או שיחים ומתחת גזעים נרקבים.
הם מטילים בערך תשע ביצים.
האפרוחים מגיעים לבגרות תוך שנתיים.
ברווזים אלה הופצו על ידי האירופאים שהגיעו לניו זילנד, בכך שכרתו יערות והפכו אותם מאדמות מרעה או אגמים בהם יכלו הברווזים לנוח וככה צדו אותם.
למרות הציד האוכלוסייה לא בסכנת הכחדה.
טדורנה אוסטרלית (שם מדעי: Tadorna tadornoides) היא מין של עוף מים ממשפחת הברווזיים מהסוג טדורנה, החי באוסטרליה.
אורכה של טדורנה זו 55-73 ס"מ והיא בעלת גוף כהה דמוי אווז, חזה כתום, צוואר וראש כהים ומקור קטן אפור כהה.
הכנפיים בעלות קצוות ירוקים ואדמונים.
הנקבה דומה לזכר אך יש לה כתמים לבנים על הפנים, מסביב לעיניים ולפני המקור; בעלת "קולר" לבן וכנפיים עם קצה יותר לבן וכן היא בעלת מקור יותר "ברווזי" מהזכר.
באופן כללי הזוויגים דומים, שלא כמו שאר הברווזים, אצלם הזכרים צבעוניים בהרבה מהנקבות.
ברווז זה גולה בשנת 1828 על ידי החוקרים הבריטים פרידוק סלביי וויליאם ג'רדין.
הם חיים בטבע בדרום מזרח וכן במערב אוסטרליה ובטסמניה וחיים ברחבי אגמים וביצות.
חלק מהאווזים נודדים צפונה בקיץ לאגמים גדולים כמו אגם גאורג שבניו סאות' ויילס בו חיים ברווזים רבים.
הם אוכלי עשבים וצמחית מים וכן חרקים בשדות ובביצות שליד המים.
הם מטילים ביצים בחורים בעצים או בגדות הנהר ומטילים 8-15 ביצים.
הביצים בוקעות לאחר כחודש והצעירים מתלווים לאם במסעה ובשיט.
הם עלולים להיטרף על ידי שחפים, נמיות כיס, שועלים, עופות דורסים ונחשים והבוגרים עלולים להיטרף גם על ידי כלבי דינגו, עיטים, תנינים, לטאות כוח ושועלים שפלשו לאוסטרליה.
טדהירו נומורה (ביפנית: 野村忠宏; באנגלית: Tadahiro Nomura; נולד ב-10 בדצמבר 1974) הוא ג'ודוקא יפני שהתחרה בקטגוריית המשקל עד 60 ק"ג.
הוא הג'ודוקא היחיד אי פעם שזכה בשלוש מדליות זהב אולימפיות רצופות.
נומורה נולד בעיירה קיורו שביפן לתוך משפחה של ג'ודו.
סבא שלו היה מורה ג'ודו מקומי ואביו היה המאמן של שינג'י הוסוקאווה האלוף האולימפי מאולימפיאדת לוס אנג'לס 1984. דודו של נומורה, טויוקאזו נומורה, זכה במדליית הזהב באולימפיאדת מינכן בקטגוריית המשקל עד 70 ק"ג.
נומורה החל להתאמן בג'ודו בגיל 6 בדוג'ו של סבא שלו.
הוא הצליח בתחרויות המקומיות והארציות במהלך שנות חטיבת הביניים והתיכון ובשנת 1993 החל ללמוד באוניברסיטת טנרי.
באפריל 1996, הוא זכה באליפות יפן והרוויח מקום בנבחרת הג'ודו האולימפית של יפן לאולימפיאדת אטלנטה 1996. אף על פי שלא היה דמות מוכרת יחסית בצמרת העולמית בזמנו, ב-26 ביולי 1996, הוא זכה במדליית הזהב באולימפיאדה לאחר שניצח בגמר את ג'ירולמו ג'יווינאצו האיטלקי.
בשנת 1997, נומורה זכה שוב באליפות יפן בקלילות וחיזק את מעמדו כמתחרה מוביל בקטגוריית המשקל שלו כאשר לקח גם את מדליית הזהב באליפות העולם שנערכה באותה שנה בפריז לאחר שניצח בגמר את ג'יורג'י רווזישווילי מגאורגיה.
בשנת 1998 נומורה זכה במדליית כסף באליפות יפן.
ב-9 בינואר 1999 הוא התחרה בגביע ג'יגורו קאנו (כיום גראנד סלאם טוקיו), פצע את ברכו השמאלית בשלב חצי הגמר ונאלץ לפרוש מהתחרות.
הוא לא חזר להתחרות בשום תחרות באותה שנה על מנת להחלים מהפציעה ובמקביל השלים תואר בלימודי רפואה.
נומורה עשה את החזרה למזרן באליפות יפן בשנת 2000, זכה בזהב ובמקום במשלחת היפנית לאולימפיאדת סידני 2000. ב-16 בספטמבר 2000, זכה נומורה במדליית הזהב באולימפיאדת סידני כאשר ניצח בגמר את ג'ונג בו-קיונג הקוריאני לאחר תרגיל סומי-אוטושי 14 שניות מפתיחת המשחק.
זכייתו במדליית זהב אולימפית שנייה ברצף הפכה אותו לג'ודוקא הראשון שעושה זאת בקטגוריית המשקל שלו.
במאי 2001, נומורה נישא לדוגמנית יוקו סקאי.
במהלך תקופה זו נומורה לקח פסק זמן מג'ודו על מנת ללמוד בסן פרנסיסקו.
באפריל 2003, לאחר שלוש שנים, זכה נומורה באליפות יפן בפעם הרביעית בסך הכל והמשיך להתחרות באליפות העולם 2003, שם נומורה נחל אכזבה לאחר שזכה רק במדליית הארד.
באפריל 2004 הוא זכה באליפות יפן בפעם השנייה ברציפות ובפעם החמישית בסך הכל, זכייה זו אפשרה לו להבטיח את מקומו באולימפיאדה ולחתור אל עבר הישג חסר תקדים בענף הג'ודו, שלוש מדליות זהב אולימפיות רצופות.
ב-14 באוגוסט 2004, באולימפיאדת אתונה, הוא השיג את המטרה וזכה במדליית הזהב בפעם השלישית ברציפות לאחר שניצח בגמר את נסטור חרג'יאני הגאורגי.
הישג זה הפך את נומורה לספורטאי היחיד מענף הג'ודו שזוכה בשלוש מדליות זהב רצופות, ולספורטאי האולימפי הראשון מאסיה שזוכה בשלוש מדליות זהב רצופות בענף כלשהו.
זכייה זו הייתה גם מדליית הזהב ה-100 של יפן במשחקים האולימפיים.
לאחר אולימפיאדת אתונה, נומורה לא לקח חלק בתחרויות ג'ודו, אך ב-10 בינואר 2006, הוא הודיע על כוונתו להשיג מדליית זהב אולימפית רביעית באולימפיאדת בייג'ינג 2008. הוא החל את חזרתו עם זכייה בטורניר גביע העולם בפראג.
בשנת 2007, זכה באליפות יפן בפעם השישית.
בשנת 2008, הוא לא הצליח להעפיל למשחקים האולימפיים בבייג'ינג לאחר שב-5 באפריל הפסיד לדאיסוקה אסנו בשלב חצי הגמר של טורניר לאומי ביפן, שהיווה את ההזדמנות האחרונה של נומורה להיות הנציג היפני לאולימפיאדה בקטגוריית המשקל שלו.
יום למחרת, נומורה הודיע על כוונתו לפרוש מג'ודו תחרותי.
ב-25 באפריל הוא עבר ניתוח בברכו לאחר פציעה שסחב, דבר שעשוי היה להיות אחד מהגורמים להדחתו מההעפלה למשחקים האולימפיים.
הוא הודיע על כוונתו להמשיך את הקריירה שלו ולהתחרות במשחקים האולימפיים 2012 בלונדון.
בסופו של דבר הוא לא עשה זאת ובאוגוסט 2015 הוא הודיע על פרישתו מג'ודו וציין כי בריאותו לא מאפשרת לו להתחרות יותר.
טדי מזגה הוא כדורגלן צרפתי המשחק בעמדת הבלם באררט ירוואן.
מזגה התחיל את הקריירה שלו במונפלייה.
בקיץ מזגה הושאל למרטיג לעונה אחת.
ב-17 בפברואר 2012 הבקיע את שער הבכורה שלו בקריירה בתיקו 1-1 נגד נים.
בסיום העונה, מזגה חזר למונפלייה ושיחק לרוב בקבוצת המילואים.
ביולי מזגה חתם במוסקרון בה שיחק שנתיים.
באוגוסט מזגה חתם בלייטון אוריינט מהפוטבול ליג השנייה.
ב-1 באוגוסט 2017 חזר למוסקרון.
ב-12 בספטמבר 2018 מזגה חתם בדינמו בוקרשט, אך שוחרר בנובמבר .
ב-2 בפברואר 2019 מזגה חתם בהפועל רעננה מליגת העל.
ב-24 בינואר 2020 חתם בברואה סטארה זאגורה הבולגרית.
בקיץ מזגה חתם באיופספור מהליגה הטורקית במדיה שיחק עד לסיום העונה.
במרץ חתם באררט ירוואן מליגת העל הארמנית עד לסיום העונה.
בקיץ חתם באקסלסיור וירטון הבלגית.
מזגה הוא אחיו הצעיר של ואלרי מזגה שחקנה לשעבר של נבחרת קמרון, אשר נפטר בנובמבר כתוצאה מדום לב.
גטהון נולד בכפר ליד גונדר שבאתיופיה, להוריו טגרו וטאריק, ועלה לישראל בשנת 2012.
בתחילה הגיעה למרכז קליטה בצפת, ומשם החל ללמוד בפנימיית כפר הנוער תו"מ בחרב לאת, שם התחיל להתאמן בריצה בכיתה ט'.
בשנת 2016 זכה בשלוש מדליות זהב באליפות ישראל לנוער, ובשנת 2017 החל להתאמן אצל זוהר זימרו, גם הוא בוגר כפר הנוער תו"מ.
הוא שירת בצבא, כמד"סניק (מדריך ספורט) בכושר קרבי.
בחודש פברואר, באליפות ישראל במרוצי שדה, סיים גטהון במקום השמיני.
חודשיים לאחר מכן, באליפות ישראל בריצת 10,000 מטר, סיים במקום השמיני בתוצאה 29:46.05 דקות.
באליפות ישראל שנערכה בחודש יולי, סיים במקום השמיני בריצת 5000 מטר, בתוצאה 15:11.19 דקות.
באליפות ישראל זכה גטהון בשתי מדליות.
בריצת 1500 מטר זכה במדליית ארד, לאחר שקבע תוצאה של 3:47.30 דקות, אחרי דוד טאייצ'או (3:44.41 דקות) וימר גטהון (3:44.57 דקות), שניהם ממכבי תל אביב.
באליפות אירופה במרוצי שדה מתחת לגיל 23, שנערכה בחודש דצמבר בהולנד, סיים במקום ה-16 מתוך 85, ועזר לנבחרת ישראל, שכללה גם את גשאו איילה, שמואל אבוהאי, גודאדו בלאצ'או ובוקיאו מלדה, לסיים במקום השמיני.
באליפות ישראל במרוצי שדה, שנערכה בינואר, גטהון זכה במדליית זהב, לפני גירמה אמרה ותחלואני מלקה.
חודש לאחר מכן, ניצח במקצה חצי המרתון במרתון תל אביב, בתוצאה של 1:03:37 שעות, המהווה שיא ישראל חדש מתחת לגיל 23.
באליפות ישראל בריצת 10,000 מטר שנערכה בחודש אפריל, גטהון זכה במדליית הזהב בשיא ישראל חדש מתחת לגיל 23: 28:21.88 דקות, לפני גודאדו בלאצ'או (28:36.95 דקות), ואיימרו עלמיה (28:43.16 דקות).
באליפות אירופה עד גיל 23 שנערכה בחודש יולי, זכה גטהון במדליית כסף בריצת 10,000 מטר, לאחר שקבע תוצאה של 28:46.97 דקות.
נוסף לכך, הוא סיים במקום רביעי בריצת 5000 מטר, בתוצאה של 14:17.43 דקות, עשרים מאיות השנייה ממדליית ארד.
באליפות העולם בחצי מרתון, שנערכה בפולין בחודש אוקטובר 2020, סיים גטהון במקום 25 בהשוואת השיא הישראלי של 1:00:52 שעות ובמקום שביעי בתחרות הקבוצתית ביחד עם גירמה אמרה, מארו טפרי ושמואל אבוהאיי.
באליפות ישראל בחצי מרתון שנערכה בעמק המעיינות בחודש דצמבר 2020, ניצח גטהון בתוצאה 1:02:09 שעות, המהווה שיא מסלול במירוץ זה עד היום (נכון ל-2025).
בתחרות שנערכה בפארק הירקון ב-7 בינואר 2021 בריצת 5 ק"מ (כביש) זכה גטהון במדליית זהב בשיא ישראלי חדש של 13:44 דקות, לפני גודאדו בלאצ'ו ממכבי תל אביב (13:45 דקות) וימר גטהון ממכבי תל אביב (13:50 דקות), שיפור לשיא בן השנה ו-3 חודשים של מארו טפרי (14:05 דקות).
בעקבות עבירות של אי דיווח מיקום הושעה גטהון לכ-4 חודשים על ידי הסוכנות למניעת סימום בספורט.
בתחרות הלילה המסורתית בלונדון שנערכה ב-20 במאי קבע בריצת 10000 מטר 27:33.99 דקות, שיפור לשיא בן השנה של גשאו איילה בכ-14 שניות (27:49.88 דקות).
בתחרות שנערכה בהויזדן, בלגיה ב-19 ביולי 2025 זכה במדליית ארד בריצת 5000 מטר בשיא ישראלי חדש של 13:16.88 דקות.
גטהון גר עם הוריו בחולון.
טדורנת ראג'ה (שם מדעי: Tadorna radjah) הוא מין של ברווז מתת-משפחת ברווזי צדפות המצוי בצפון אוסטרליה, באיי מאלוקו ובגינאה החדשה.
טדורנה זו בעלת הבדלי דנא, השונים משאר הטדורנות, מה שגרם לכמה חוקרים להפריד אותה לסוג עצמאי (Radjah).
טדורנה זו מגיעה לאורך 44–48 ס"מ ולמשקל 886 גרם.
אין הבדלים בין הזכרים לנקבות.
צבע הטדורנה לבן לאורך הראש והצוואר וכן החזה והבטן עם כנפיים שחורות-חומות בעלות נוצות אדמדמות בקצוות, כשהחלק העליון ירוק-כהה.
הרגליים ורדרדות, המקור ורוד-חיוור וסביב העיניים "טבעות" צהובות.
זהו ברווז שקט למעט בעונת הרבייה, אז הזכרים שורקים בקול.
הטדורנה מצויה סביב אגמים, קצות יערות גשם וביצות לרבות ביצות מנגרובים סמוך לחוף.
תפוצתה באוסטרליה מקווינסלנד, דרך הטריטוריות הצפון מערביות ועד אוסטרליה המערבית והיא נפוצה בעיקר בפארק הלאומי קקדו.
כמו כן היא מצויה בגינאה החדשה ובאיי מולוקו שבאינדונזיה.
האוכלוסיות שלה קבועות ואינם נודדות דרך קבע.
הטדורנה משכשכת במים ומחפשת במים או על הגדה צמחי מים, דגניים, רכיכות וחרקים.
עונת הרבייה חלה באזור ינואר-פברואר ואז מתאספות הטדורנות לקבוצות קטנות.
כמה מהזכרים אגרסיביים ויתקפו כל מסיג גבול ולעיתים גם את בני זוגם.
נגוסה הוא חלק מקולקטיב המוזיקאים מלוד, "זולוד" (Zoolod), שכולל בנוסף אליו גם את אדם חמדאן וענאן חפאג'ה.
נגוסה התפרסם אחרי שהוציא את הסינגל "אזיקים על הידיים", מתוך אלבום הבכורה שלו "ט.ד.י".
השיר יצא במחאה על תקריות חוזרות של אלימות משטרתית כלפי צעירים אתיופים.
נגוסה נולד בבת ים, גדל והתחנך בלוד.
הוא בוגר המכינה הקדם צבאית מכינת גל ואת שירותו הצבאי עשה כלוחם בפלחה"ן נח"ל.
ב-17 ביולי 2016 הוציא מתוך אלבום הבכורה שלו, את הסינגל הראשון שלו "כל יום כל היום".
את השיר כתב נגוסה והפיק אמיר שכטר.
נגוסה פרסם רמיקסים שונים לשירים ידועים, בין היתר לשירים "Bad and Boujee" של להקת מיגוס, "Humble" של קנדריק לאמאר ומאוחר יותר, "Look Alive" של הראפר BlocBoy JB בשיתוף דרייק.
ב-7 בספטמבר 2017 יצא אלבום הבכורה של נגוסה, "ט.ד.י".
במרץ 2019 השתתף בשיר "אל תשגע אותי" של צמד הראפרים שרק וצוקוש לצד ויק, טי.או.בי, 9 מילימטר, דראפט וליעד מאיר.
ב-15 באוגוסט באותה שנה יצא אלבומו השני, "נגוס".
ב-17 בספטמבר 2021 יצא אלבומו השלישי, "זה בדם שלי", שהופק על ידי איתמר ציגלר, וכולל את הלהיט המשותף עם יסמין מועלם ששמו כשם האלבום.
בסוף אותה שנה התארח נגוסה לצד הזמר אושיק לוי בשיר "שובו של מרדכי" של טונה מאלבומו הרביעי "מזרח פרוע".
ב-2022 התארח לצד הראפרית עדן דרסו והזמרת מעיין ליניק בשיר "תפילה" של עטר מיינר מאלבומו השלישי "לפנים" וב-2023 התארח בשיר "למעלה" של חנן בן ארי מתוך אלבומו יש כאן יותר מזה.
ב-3 באוגוסט 2023 הוציא את הסינגל "הפרעות קשב - ווליום 1" עם מאיור.
ב-9 באפריל 2024 הוציא את הסינגל "עם הרוח" יחד עם איתמר ציגלר.
ב-22 בספטמבר הוציא את אלבומו הרביעי "נקודה".
באלבום מתארחים אברהם לגסה, דודא, עדן דרסו, כהן, תומר יוסף ועוד.
פארק הונג-ג'ון הוא ראפר, כותב שירים ומפיק תקליטים אמריקאי-קוריאני.
פארק הוא יליד סיאול שבקוריאה הדרומית.
כמו כן, הוא עבר לארצות הברית עם משפחתו בילדותו.
כשהיה בן 17, פארק וחברו דני, טסו לקוריאה הדרומית במהלך חופשת הקיץ לאודישן שקיימה חברת התקליטים YG אנטרטיינמנט.
שניהם הוחתמו שם מיד ולאחר שסיימו את התיכון בארצות הברית, עברו לקוריאה הדרומית כדי להמשיך לתחזק את קריירת המוזיקה שלהם.
בשנת 1998, פארק היה חלק מלהקת ההיפ-הופ 1TYM, בה היו חברים דני, ג'ינוואן ובקיונג.
יחד, הקליטה הלהקה חמישה אלבומי אולפן, תוך שפארק היה המפיק העיקרי שלהם.
כיום, 1TYM מוכרת כאחת מהלהקות המשפיעות ביותר בתולדות המוזיקה הקוריאנית.
לאחר שהלהקה התפרקה בשנת 2006, הפך פארק למפיק מוזיקלי שפועל בחברת התקליטים YG אנטרטיינמנט.
הוא כתב והפיק את רוב הדיסקוגרפיה של 2NE1 וידוע בעיקר בזכות שיתופי הפעולה שלו עם להקת בנות הקיי-פופ הדרום קוריאנית בלאקפינק ועם להקת בני הקיי-פופ הדרום קוריאנית ביג באנג.
במחצית הראשונה של 2013, הפיק פארק את סינגל הבכורה "Rose" של לי היי, את סינגל הבכורה של סולן להקת 2NE1, "The Baddest Female", ואת סינגל הבכורה של קנג סונג-יון, "Wild & Young".
הוא החל לעבוד עם להקת הבנות בלאקפינק בשנת 2016 והפיק את אלבומי הסינגל שלה Square One ו-Square Two.
הסינגלים שיצאו מתוכם "Boombayah" ו-"Whistle" הפכו ללהיטים בינלאומיים.
באותה השנה הקים את דה בלאק לייבל; חברת בת של YG אנטרטיינמנט.
בשנת 2017 הוא כתב והפיק את "As If It's Your Last" ואת Blackpink, עבור בלאקפינק ובשנת 2018 הוא כתב והפיק את מיני-אלבום השני שלה, Square Up.
בנוסף לכך, הפיק את שיר הנושא של תוכנית הריאלטי "מיקס ניין".
בשנת 2019 כתב והפיק את המיני-אלבום השלישי של בלאקפינק, Kill This Love.
בין היתר, היה אחראי להפקת וכתיבת השיר "Kill This Love", שבפחות מ-24 שעות, צבר למעלה מ-56.7 מיליון צפיות, מה שהופך אותו לקליפ הראשון בהיסטוריה של עולם המוזיקה שהצליח לעשות זאת.
בשנת 2014 רכש פארק בניין בהונגדה, סיאול, בשווי של 9 מיליון דולר.
הוא גם פתח בית קפה משלו בשם "Twosome Studio".
לקט מהשירים שכתב, הלחין או הפיק
פרסשנהקטגוריהעבורתוצאהמקורפרס איגוד מבקרי הקולנוע האמריקאי2026השיר הטוב ביותר"Golden"
טדי ולוק הוא רוכב סוסים אמריקאי-ישראלי.
ייצג את ישראל באולימפיאדת טוקיו (2020), עם סוסתו אמסטרדם.
לפני שהחל להתאמן ברכיבה על סוסים, הוא התאמן בגולף.
בשנת 2020, הוא עשה שני סיבובים עם הפלה אחת בתחרות גביע האומות שהתקיים בארצות הברית ובאותה השנה הוא היה במקום העשירי במקצה גרנד פרי 4* שהתקיים בארצות הברית.
בשנת 2021, הוא היה במקום העשירי במקצה גרנד פרי 5*, במקום השלישי במקצה גרנד פרי 4* ובמקום השישי במקצה גרנד פרי 5*.
השניים הראשונים התקיימו בארצות הברית והשלישי התקיים במדריד, בירת ספרד.
ולוק ייצג את ישראל באולימפיאדת טוקיו (2020) עם סוסתו אמסטרדם, שם סיים במקום ה-42 בזמן של 95.74 שניות.
טדורנה דרום אפריקאית (שם מדעי: Tadorna cana) הוא מין ברווז מהסוג טדורנה, המכילה מיני ציפורים גדולות דמויות אווז ממשפחת הברווזיים.
מין זה נפוץ בעיקר בדרום אפריקה ומכאן קיבל את שמו.
ברווז זה שאורכו 64 ס"מ מתרבה בעיקר בנמיביה ובדרום אפריקה.
בחורף הדרומי, עופות רבים נודדים צפון-מזרח מאזור הרבייה לאזורי גידול מועדפים, שבהם מתגוררות אוכלוסיות רבות.
מין זה חי בעיקר בקרבת אגמים ונהרות במרחבים פתוחים, ומתרבה במחילות יונקים שיצאו מכלל שימוש, בדרך כלל כאלו של השנבוב.
זוגות נוטים לנדוד רבות כאשר אינם בעונת הרבייה.
הטדורנה הדרום אפריקאית תוארה רשמית בשנת 1789 על ידי חוקר הטבע הגרמני יוהאן פרידריך גמלין במהדורתו המתוקנת והמורחבת של Systema Naturae של קארולוס ליניאוס.
הוא סיווג אותה יחד עם כל שאר האווזים, הברווזים והברבורים בסוג ברווז וטבע את השם המדעי Anas cana.
גמלין ביסס את תיאורו על ה-"ברבור אפור הראש" מכף התקווה הטובה שתיאר הצפר והחוקר האנגלי ג'ון לאת'אם ב-1785 בספרו A General Synopsis of Birds.
הטדורנה הדרום אפריקאית ממוקמת כעת עם חמישה מינים נוספים בסוג טדורנה שתואר על ידי הזואולוג הגרמני פרידריך בואי בשנת 1822. שם הסוג מגיע מהמילה הצרפתית Tadorne שתיאר תחילה את המין טדורנה ירוקת-ראש.
שם המין cana הוא מהמילה הלטינית canus שפירושו "אפור".
המין מונוטיפי: לא מזוהים תת-מינים.
הטדורנה הדרום אפריקאית הבוגרת בעלת גוף אדמדם וכנפיים המסומנות באופן בוהק בשחור, לבן וירוק.
לזכר יש ראש אפור, ולנקבה פנים לבנות וכתר שחור עם עורף וצוואר שחורים.
ניצוי ראש הנקבה משתנה מאוד בין פרטים.
בעת תעופה עשוי להיות קושי להבחין בין מין זה ליאורית מצרית.
צעירים בעלי צבעים פחות עזים ועמומים יותר.
לנקבות צעירות חסר הכתם הלבן בפנים, למעט עיגולים לבנים סביב העיניים.
זכרים משמיעים קריאה גבוהה בצליל "הוֹנק" או "הוּ" ואילו הנקבה נוטה להשמיע קריאה חזקה וחדה יותר בצליל "הארק".
הטדורנה הדרום אפריקאית נמנית עם המינים המוגדרים במסגרת הסכם השימור של עופות מים נודדים אפריקנים-אירואסיתיים (AEWA).
עקב נפוצותה היא אינה נחשבת למין מאוים על ידי IUCN.
טדי טאומה הוא כדורגלן מלטזי-צרפתי המשחק בעמדת הקשר בקבוצת סטאד ריימס ובנבחרת מלטה.
טאומה החל את הקריירה המקצוענית שלו בקבוצות הייר, בולון ורד סטאר מהליגות הנמוכות בצרפת.
ב-17 בינואר 2019 חתם טאומה ברויאל אוניון סן-ז'ילואז מליגת המשנה הבלגית.
ב-3 בספטמבר 2020 ערך טאומה את הופעת הבכורה שלו בנבחרת מלטה, בהפסד 2–3 לנבחרת איי פארו במסגרת ליגת האומות 2020/2021. ב-29 במרץ 2022 הבקיע את שער הבכורה שלו בנבחרת, בניצחון 0–2 על נבחרת כווית במשחק ידידות.
טדי סמואל שרמן-לאו (נולד ב-30 במרץ 2003) הוא כדורגלן אנגלי המשחק כשוער בבולטון וונדררס, בהשאלה מצ'לסי מהפרמייר ליג.
שרמן-לאו גדל במחלקות הנוער של לסטר סיטי וברטון אלביון.
ב-2020 חתם בצ'לסי והושאל בחזרה לברטון אלביון לעונה.
מאז עבר בהשאלה למספר מועדונים בליגות הנמוכות באנגליה.
שרמן-לאו שיחק בנבחרות הנוער של אנגליה ואף זכה עם הנבחרת עד גיל 19 באליפות אירופה ב-2022. שרמן-לאו היה חלק מסגל הנבחרת לטורניר גביע העולם עד גיל 20 בשנת 2023.
סירס הוא שחקן קולנוע וטלוויזיה אמריקאי.
הוא למד בבית הספר התיכון לנדון בבת'סדה, מרילנד.
סירס שיחק פוטבול באוניברסיטת מרילנד, אך עבר וסיים את לימודיו באוניברסיטת וירג'יניה עם תואר בניהול עסקי ב-1999.
הקריירה העסקית של סירס בניו יורק הוקפאה כאשר זכה בתפקיד באודישן הראשון שלו, עם תפקיד חוזה לשנתיים באופרת הסבון "לחיות את החיים".
לאחר מכן השתתף בכמה סדרות בזכיינית "חוק וסדר" ובסדרת הקומדיה "וופי".
הוא השתלם בסטודיו למשחק ויליאם אספר.
הכשרה זו הובילה להופעות בתוכנית של דייוויד לטרמן ובתוכנית של קונאן או'בריאן.
בשנת 2008 הוא שיחק בתפקיד ראשי בסדרת הטלוויזיה "מצדי המתרס" בה הוא גילם את הסנגור הציבורי ריצ'רד פטריק וולסלי.
בשנת 2009 הופיע סירס בסדרת הטלוויזיה "בית הבובות" .
הוא השתתף בסרט "רשימת הלקוחות", ושיחק בסדרת הטלוויזיה "הסנגורים" (אנ').
בשנת 2013, סירס הצטרף לצוות השחקנים של סדרת הדרמה "הסקס של מאסטרס".
מ-2015 עד 2016, שיחק סירס בעונה השנייה של סדרת הטלוויזיה "הפלאש" בתפקיד זום.
בשנת 2017, הוא שיחק בתור קית' מולינס בסדרה "24: מורשת".
בין השנים 2018–2022 שיחק בתפקיד חוזר בסדרת הטלוויזיה "שיקגו FIRE".
בין השנים 2019–2020 שיחק בסדרת הטלוויזיה "הפוליטיקאי", ששודרה בנטפליקס.
בשנת 2023 לוהק לתפקיד חוזר בעונה השנייה של סדרת הטלוויזיה "סוכן הלילה" .
סירס התחתן עם השחקנית מיליסה סקורו ב-5 באוקטובר 2013. בזמנו הפנוי הוא גולש ומשחק הוקי קרח.
יש לו שני אחים, כריסטיאן וריקי, ואחות דיינה.
ג'טן קולין דימסדייל , הידוע בשם הבמה טדי סווימס (Teddy Swims), הוא זמר-יוצר אמריקאי.
השם סווימס הוא ראשי תיבות של הביטוי Someone Who Isn't Me Sometimes (בעברית: "מישהו שהוא לא אני לפעמים"), ודימסייל בחר בו כדי להופיע בדמות זמר עם כינוי ילדותו, "טדי".
סווימס התפרסם בזכות גרסאות כיסוי לשירים של שאניה טוויין ומייקל ג'קסון שפרסם ביוטיוב.
ב-21 במאי 2021, הוא הוציא את המיני-אלבום הראשון שלו, Unlearning.
המיני-אלבום הגיע בשיאו למקום ה-41 במצעד האלבומים הדיגיטלי הבריטי.
ב-15 באוקטובר 2021, הוא הוציא את המיני-אלבום השני שלו, A Very Teddy Christmas.
ב-21 בינואר 2022, הוא הוציא את המיני-אלבום השלישי שלו, Tough Love.
המיני-אלבום הגיע בשיאו למקום ה-20 במצעד האלבומים הדיגיטלי הבריטי ולמקום ה-200 בבילבורד 200.
ב-24 ביוני 2022, הוא התארח בסינגל "Bad for Me" של מייגן טריינור.
הסינגל הגיע בשיאו למקום ה-25 במצעד השירים העכשוויים למבוגרים ולמקום ה-15 במצעד 40 השירים למבוגרים.
ב-4 בנובמבר 2022, הוא הוציא את המיני-אלבום הרביעי שלו, Sleep Is Exhausting.
המיני-אלבום הגיע בשיאו למקום ה-31 במצעד האלבומים הדיגיטלי הבריטי.
ב-23 ביוני 2023, הוא הוציא את הסינגל "Lose Control".
הסינגל הגיע בשיאו למקום השני בבילבורד הוט 100 ולמקום השלישי במצעד הסינגלים הבריטי.
כמו כן, השיר זכה בתואר הקלטה מסוג פלטינה מ-RMNZ, תואר הקלטה מסוג כסף מ-BPI וכן תואר הקלטה מסוג זהב מ-ARIA, Music Canada ו-NVPI.
ב-15 בספטמבר 2023, הוא הוציא את אלבום האולפן הראשון שלו, I've Tried Everything but Therapy (Part 1).